wannaphong/clean_thaiwikipedia huggingface dataset:
# เบียร์ท่วมลอนดอน
เหตุการณ์เบียร์ท่วมลอนดอน เกิดขึ้นในวันที่ 17 ตุลาคม ค.ศ. 1814 ในเขตแพริชเซนต์ไจลส์ ในลอนดอน เมื่อถังบรรจุเบียร์ขนาดใหญ่กว่า 135,000 แกลลอน (610,000 ลิตร) ในโรงต้มเบียร์แห่งหนึ่ง ที่ถนนทอทเทนัมคอร์ท เกิดแตก ทำให้ถังอื่น ๆ รั่วตามเป็นปฏิกิริยาโดมิโนจนเบียร์ปริมาณกว่า  323,000 แกลลอน (1,470,000 ลิตร) ทะลักไปตามถนน คลื่นของเบียร์ที่ทะลักมานั้นทำลายบ้านไปสองหลังและทำให้กำแพงของผับทาวิสตอคอาร์มส์ถล่มลงมาทับลูกจ้างวัยรุ่นหนึ่งคนLondon Beer Flood at Expages.com (archived version) โรงต้มเบียร์นี้ตั้งอยู่ในย่านสลัมรุคเคอรี ซึ่งมีผู้เสียชีวิตเนื่องจากอาศัยในชั้นใต้ดิน มีผู้เสียชีวิตอย่างน้อย 6 คน  The Times, 19 October 1814

โรงต้มเบียร์แห่งนั้นถูกฟ้องร้องในเวลาต่อมา แต่ศาลได้พิพากษาว่าเป็นเหตุสุดวิสัยจึงไม่มีผู้ใดต้องรับผิดชอบ ด้านโรงต้มเบียร์เองก็ประสบปัญหาทางการเงินสืบเนื่องจากเหตุการณ์ดังกล่าว เพราะได้เสียยอดขายไปเป็นจำนวนมากจากการที่ได้เสียค่าธรรมเนียมของเบียร์ที่เก็บไว้ไปแล้ว แต่ก็ได้ขอเรียกค่าธรรมเนียมของเบียร์ที่เสียไปคืนมาจากรัฐสภาได้สำเร็จ ทำให้สามารถดำเนินธุรกิจต่อไปได้Industries: Brewing   (British History Online) accessed 10 January 2009

โรงต้มเบียร์ที่เกิดเรื่องนี้ถูกรื้อถอนในปี ค.ศ.  1922 ปัจจุบันบางส่วนที่เคยเป็นโรงต้มเบียร์นั้นก็คือโรงละครโดมิเนียน
# จอร์เจียโดม
จอร์เจียโดม  เป็นสนามกีฬาในร่ม ความจุถึง เรสเซิลเมเนีย ครั้งที่ 27 71,617 ที่นั่งฟุตบอล  71,228 ที่นั่ง และบาสเกตบอล 26,000 ที่นั่ง ตามลำดับ นอกจากนี้ยังเคยมีการจัดการแข่งขัน โอลิมปิกฤดูร้อน 1996 มาแล้ว1996 Summer Olympics official report.  Volume 1. p. 540.1996 Summer Olympics official report.  Volume 3. pp. 451, 456. จอร์เจียโดม ตั้งอยู่ที่ แอตแลนตา รัฐจอร์เจีย สหรัฐอเมริกา
# สกุลบาร์โบนีมัส
สกุลบาร์โบนีมัส  เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Barbonymus (/บาร์-โบ-นี-มัส/)

มีลักษณะสำคัญทางอนุกรมวิธานคือ มีครีบหลังที่มีก้านครีบเดี่ยวที่ขอบจักเป็นฟันเลื่อย ครีบท้องมีก้านครีบแขนง 8 ก้าน ปากล่างมีร่องระหว่างริมปากกับกระดูกขากรรไกร ฐานครีบก้นยาวประมาณร้อยละ 90 ของหัว จะงอยปากไม่มีตุ่มเม็ดสิว มีหนวด 2 คู่ โดยแบ่งเป็นริมฝีปากบน 1 คู่ และมุมปาก 1 คู่ 

ปลาที่อยู่ในสกุลนี้มีทั้งหมด 10 ชนิด เป็นปลาที่พบได้ในภูมิภาคเอเชียตะวันออกเฉียงใต้ทั้งหมด สกุลนี้ได้รับการตั้งชื่อในปี ค.ศ. 1999 โดยมอริส ก็อตลา ซึ่งเป็นนักมีนวิทยาชาวสวิสที่พำนักอยู่ที่ประเทศสิงคโปร์ โดยแยกออกมาจากสกุล Barbodes 

โดยคำว่า Barbonymus มาจากคำว่า Barbus ซึ่งเป็นสกุลหนึ่งในวงศ์เดียวกัน ที่เคยรวมกันเป็นสกุลเดียวกันก่อนหน้านั้น และคำว่า  ἀνώνυμος (anṓnumos) ในภาษากรีกโบราณ  ที่แปลว่า "ที่ไม่ระบุชื่อ" เนื่องจากปลาสกุลนี้ก่อนหน้านี้ขาดชื่อทั่วไปที่เหมาะสม, 1868 - Catalogue of the fishes in the British Museum v. 7: i-xx + 1-512
Catalogue of the Physostomi, containing the families Heteropygii, Cyprinidae, Gonorhynchidae, Hyodontidae, Osteoglossidae, Clupeidae,... [thru]... Halosauridae, in the collection of the British Museum.

ชนิด
ปัจจุบันจำแนกออกได้ทั้งหมด 10 ชนิด (2013): The Fishes of the Inland Waters of Southeast Asia: A Catalogue and Core Bibliography of the Fishes Known to Occur in Freshwaters, Mangroves and Estuaries.   The Raffles Bulletin of Zoology, 2013, Supplement No. 27: 1–663.
 Barbonymus altus (Günther, 1868) (ปลาตะเพียนทอง)
 Barbonymus balleroides (Valenciennes, 1842)
 Barbonymus belinka (Bleeker, 1860)
 Barbonymus collingwoodii (Günther, 1868)
 Barbonymus gonionotus (Bleeker, 1850) (ปลาตะเพียนขาว)
 Barbonymus mahakkamensis (Ahl, 1922)
 Barbonymus platysoma (Bleeker, 1855)
 Barbonymus schwanenfeldii (Bleeker, 1853) (ปลากระแห, ปลาลำปำ)
 Barbonymus strigatus (Boulenger, 1894)
 Barbonymus sunieri (Weber & de Beaufort, 1916)
# สกุลลาเบโอ
สกุลลาเบโอ  เป็นสกุลของปลาน้ำจืดที่อยู่ในวงศ์ปลาตะเพียน (Cyprinidae) โดยมีลักษณะที่สำคัญคือ ลำตัวยาว แบนข้างมากในบางชนิด บางชนิดแบนข้างน้อย จะงอยปากยื่นยาว บางชนิดจะงอยปากทู่ บางชนิดจะงอยปากแหลม ส่วนใหญ่ปลายจะงอยปากจะปกคลุมด้วยรูเล็ก ๆ และตุ่มเม็ดสิวเล็ก ๆ ใต้จะงอยปากมีติ่งเนื้อยื่นออกมาทั้งสองข้างอยู่หเนือขากรรไกรบน ริมฝีปากบนและล่างหนา หนวดที่ปลายจะงอยปากมักยาวกว่าหนวดที่มุมปากบน แต่ไม่ยาวมากนัก ความยาวของหนวดเมื่อเทียบกับเส้นผ่าศูนย์กลางตาแล้วมีขนาดใกล้เคียงกัน ครีบท้องยาวกว่าส่วนหัว ก้านครีบเดี่ยวของครีบหลังมีขอบเรียบและไม่เป็นหนามแข็ง ครีบหลังมีก้านครีบแขนง 10-12 ก้าน หนังสือสาระน่ารู้ ปลาน้ำจืดไทย เล่ม ๑ โดย สมโภชน์ อัคคะทวีวัฒน์ พ.ศ. 2547 ISBN 974-00-8701-9 

มีขนาดแตกต่างกันออกไป ตั้งแต่มีขนาดไม่ถึงหนึ่งฟุตจนถึงเกือบ ๆ หนึ่งเมตร มักหากินโดยแทะเล็มตะไคร่น้ำ, สาหร่าย หรืออินทรียสารต่าง ๆ บริเวณโขดหินหรือใต้ท้องน้ำ พบทั้งทวีปเอเชียและทวีปแอฟริกา  พบแล้วมากกว่า 100 ชนิด นิยมเลี้ยงเป็นปลาสวยงามและรับประทานเป็นปลาเศรษฐกิจ จาก Fishbase.org

โดยที่ปลาสกุลนี้มีความใกล้เคียงกับสกุล Epalzeorhynchos มาก โดยที่หลายชนิด เช่น L. chrysophekadion ก็ใช้ชื่อสกุล Epalzeorhynchos เป็นชื่อพ้องด้วย
# ทางหลวงเอเชียสาย 2
ทางหลวงเอเชียสาย 2 (AH2) เป็นเครือข่ายทางหลวงสายเอเชีย ระยะทาง 8,230 ไมล์ (13,177 กม.) จากเดนพาซาร์, อินโดนีเซีย ถึง โคสราวี, อิหร่าน โดยช่วงที่ผ่านประเทศไทย เริ่มจากพรมแดนพม่าที่อำเภอแม่สาย จังหวัดเชียงราย ลงมาจนจรดชายแดนบ้านจังโหลน จังหวัดสงขลา เป็นระยะทาง 2,254 กิโลเมตร

 อินโดนีเซีย 
เดนพาซาร์ — สุราบายา — สุราการ์ตา — เซมารัง — จิคัมเพค (— บันดุง) — จาการ์ตา (— เมรัค)

 สิงคโปร์ 
สิงคโปร์

 มาเลเซีย 
Johor Bahru — เซไน อุทารา — เซรัมบัง — กัวลาลัมเปอร์ — บุทเทอร์วอร์ท — บูคิต คายู ฮิทัม

 ไทย 
right|200px|thumb|ถนนสายเอเชียที่ จ.ราชบุรี
เริ่มจาก ทางหลวงแผ่นดินหมายเลข 4 (ถนนเพชรเกษม) บริเวณด่านศุลกากรสะเดา–บูกิตกายูฮิตัม พรมแดนไทย-มาเลเซีย ในเขตอำเภอสะเดา จังหวัดสงขลา ผ่านอำเภอหาดใหญ่ ถึงจังหวัดพัทลุง ถึงบริเวณสี่แยกเอเชียพัทลุง อำเภอเมืองพัทลุง ไปตามทางหลวงแผ่นดินหมายเลข 41 ผ่านบางอำเภอในจังหวัดนครศรีธรรมราช จังหวัดสุราษฎร์ธานี และจังหวัดชุมพร ถึงสี่แยกปฐมพร ตรงไปตามทางหลวงแผ่นดินหมายเลข 4 (ถนนเพชรเกษม) อีกครั้ง ผ่านจังหวัดประจวบคีรีขันธ์ จังหวัดเพชรบุรี จังหวัดราชบุรี จังหวัดนครปฐม ถึงทางแยกต่างระดับบางแค ในเขตบางแค กรุงเทพมหานคร 

จากนั้นแยกซ้ายไปตามทางหลวงพิเศษหมายเลข 9 (ถนนวงแหวนรอบนอกกาญจนาภิเษกฝั่งตะวันตก) ผ่านบางอำเภอในจังหวัดนนทบุรี จังหวัดปทุมธานี ถึงทางแยกต่างระดับบางปะอิน 1 อำเภอบางปะอิน จังหวัดพระนครศรีอยุธยา แยกซ้ายไปตามทางหลวงแผ่นดินหมายเลข 32 (ถนนสายเอเชีย) ผ่านจังหวัดพระนครศรีอยุธยา จังหวัดอ่างทอง จังหวัดสิงห์บุรี จังหวัดชัยนาท บรรจบกับทางหลวงแผ่นดินหมายเลข 1 (ถนนพหลโยธิน) บริเวณอำเภอพยุหะคีรี จังหวัดนครสวรรค์ ผ่านจังหวัดนครสวรรค์ จังหวัดกำแพงเพชร จังหวัดตาก จังหวัดลำปาง จังหวัดพะเยา และสิ้นสุดที่จุดผ่านแดนถาวรพรมแดนไทย-พม่า ในอำเภอแม่สาย จังหวัดเชียงราย

 พม่า 
ท่าขี้เหล็ก — เชียงตุง — Meiktila — มัณฑะเลย์ — ทามุ

 อินเดีย (1) 
โมเรฮ์ — อิมพัล — โคหิมะ(Kohima) — ติมาพูร์ — Nagaon — จอราบัต (— กูวาฮิติ) — ชิรอง — Dawki

 บังกลาเทศ 
ทามาบิล — ชิเรต — Katchpur — ธากา — Hatikamrul — บังลาบันดา

 อินเดีย (2) 
ชิริกูรี

 เนปาล 
คาการ์บิททา — พัตไรยา — นารายังกา — โคฮัลปู — มาฮาลี — บัมฮาเดฟ มันดี

 อินเดีย (3) 
บันบาซา — รัมปูร์ — นิวเดลี — อัตตารี — วากัทฮ์

 ปากีสถาน 
วากัทฮ์ — ลาฮอร์ — มูตัน — รอฮ์ลี — เควตตาร์ — ทาฟทัน

 อิหร่าน 
 ทางหลวงอิหร่านหมายเลข 84 : มีร์จาเวฮ์ — ซาเฮดัน — เคอร์มัน — อานาร์
 ทางหลวงอิหร่านหมายเลข 71 : อานาร์ — คาชัน — กัวม
 ทางหลวงอิหร่านหมายเลข 56 : กัวม — ซาลาเชกัน — ซาเวฮ์
 ทางหลวงอิหร่านหมายเลข 48 : ซาเวฮ์ — ฮาเมดัน — เคอร์มันชาฮ์ — โคสราวี
# ปลานวลจันทร์น้ำจืด (สกุล)
ปลานวลจันทร์น้ำจืด เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อสกุลว่า Cirrhinus ทั้งหมด 11 ชนิด 

มีลักษณะสำคัญคือ มีปากเล็ก บางชนิดไม่มีริมฝีปากล่าง บางชนิดทีริมฝีปากบางมาก มีฟันที่ลำคอ 3 แถว มีหนวด 2 คู่ หนวดที่ริมฝีปากบนยาวกว่าหนวดที่มุมปากบน ความยาวของหนวดแตกต่างกันแต่ละชนิด จุดเริ่มต้นของครีบหลังอยู่หน้าจุดเริ่มต้นของครีบท้อง มีก้านครีบแขนง 10–13 ก้าน ก้านครีบเดี่ยวมีขอบเรียบ และไม่เป็นหนามแข็ง ครีบก้นมีก้านครีบแขนง 5 ก้าน

ปลาในสกุลนี้เป็นปลาที่นิยมบริโภคกันเป็นปลาเศรษฐกิจ พบกระจายพันธุ์ในทวีปเอเชีย ตั้งแต่ตอนใต้ของจีน, เกาะไต้หวัน, อนุทวีปอินเดีย และภูมิภาคอินโดจีน

สำหรับในประเทศไทยมักเรียกปลาในสกุลนี้รวม ๆ กันว่า "ปลานวลจันทร์", "ปลาพอน" หรือ "ปลาพรวน" ในภาษาเขมร หรือ "ปลาสร้อย" เป็นต้น 

ชนิด
Cirrhinus caudimaculatus (Fowler, 1934) — ปลาสร้อยน้ำเงิน
Cirrhinus cirrhosus (Bloch, 1795)  — ปลานวลจันทร์เทศ
Cirrhinus fulungee (Sykes, 1839) 
Cirrhinus inornatus Roberts, 1997 
Cirrhinus jullieni Sauvage, 1878 
Cirrhinus macrops Steindachner, 1870 
Cirrhinus microlepis Sauvage, 1878  — ปลานวลจันทร์น้ำจืด
Cirrhinus molitorella (Valenciennes, 1844) — ปลาแกง
Cirrhinus mrigala (Hamilton, 1822) 
Cirrhinus reba (Hamilton, 1822) 
Cirrhinus rubirostris Roberts, 1997

ดูเพิ่ม
Henicorhynchus
Thynnichthys
# ปลาโรซี่บาร์บ
ปลาโรซี่บาร์บ  ปลาน้ำจืดชนิดหนึ่ง มีถิ่นกำเนิดในภูมิภาคเอเชียใต้ จากอัฟกานิสถานถึงบังกลาเทศPethiyagoda, R., Meegaskumbura, M. & Maduwage, K. (2012): A synopsis of the South Asian fishes referred to Puntius (Pisces: Cyprinidae).   Ichthyological Exploration of Freshwaters, 23 (1): 69-95.

มีลำตัวเพรียวยาวและแบนข้าง พื้นลำตัวมีสีแดงอมส้ม แผ่นหลังสีเขียวมะกอก เกล็ดมีขนาดเล็กเป็นมันแวววาวระยิบระยับ ลำตัวบริเวณใกล้โคนหางมีจุดสีดำอยู่ ข้างละ 1 จุด เพศผู้จะมีสีแดงเข้มและหางยื่นยาวกว่าเพศเมีย

จัดเป็นปลาขนาดเล็ก ขนาดเมื่อโตเต็มที่ประมาณ 14 เซนติเมตร แต่ขนาดโดยเฉลี่ยประมาณ 3-4 เซนติเมตร นิยมอยู่รวมกันเป็นฝูง กระจายพันธุ์ในประเทศอินเดีย บริเวณรัฐอัสสัมและรัฐเบงกอล 

นิยมเลี้ยงเป็นปลาสวยงาม เช่นเดียวกับปลาในวงศ์นี้ชนิดอื่น ๆ เช่น ปลาเสือสุมาตรา (Puntigrus tetrazona), ปลาเสือข้างลาย (P. partipentazona) เป็นต้นปลาโรซี่บาร์บ สามารถเพาะขยายพันธุ์ได้ในตู้เลี้ยงเช่นเดียวกับปลาวงศ์เดียวกันชนิดอื่น ๆ โดยปลาจะมีพฤติกรรมผสมพันธุ์เป็นหมู่ ไข่จะฟักเป็นตัวในเวลาประมาณ 24 ชั่วโมง โดยจะวางไข่ติดกับพืชไม้น้ำหรือสาหร่าย  ซึ่งปัจจุบันได้มีการเพาะขยายพันธุ์จนมีสีสันสวยงามกว่าปลาที่พบในธรรมชาติ และมีครีบต่าง ๆ ที่ยาวกว่าเพื่อเพิ่มความสวยงามอีกด้วยปลาโรซี่บาร์บหัวตะกั่ว
# เมดิสันสแควร์การ์เดน
เมดิสันสแควร์การ์เดน  เป็นสนามกีฬาในร่มเอนกประสงค์ ความจุประมาณ 5,600 - 20,000 คน ตั้งอยู่บนถนนสายหลักเลขที่ 7 และ 8 ตั้งแต่ถนนสาย 31 ถึง 33, แมนแฮตตัน นครนิวยอร์ก รัฐนิวยอร์ก สหรัฐอเมริกา เปิดทำการเมื่อ 11 กุมภาพันธ์ พ.ศ. 2511
# ฮาร์ดร็อกสเตเดียม
ฮาร์ดร็อกสเตเดียม  เป็นสนามกีฬาเป็นสนามฟุตบอลอเมริกันในไมอามีการ์เดน, ฟลอริดาในชานเมืองของไมอามี่ เปิดทำการตั้งแต่วันที่ 16 สิงหาคม ค.ศ. 1987 เป็นสนามกีฬาหลักของทีมไมอามี่ดอลฟินส์ซึ่งเป็นทีมอเมริกันฟุตบอลของเอ็นเอฟแอล และทีมฟุตบอลเฮอร์ริเคน ของมหาวิทยาลัยไมอามี่ นอกจากนี้ยังเป็นเจ้าภาพในการจัดงานออเรนจ์โบวล์ ซึ่งมีวิทยาลัยฟุตบอลประจำปีของโบวล์เกม และยังเคยเป็นสนามกีฬาหลักของทีมเบสบอลฟลอริดามาร์ลินส์ ในช่วงปี ค.ศ. 1993-ค.ศ. 2011 ชื่อเดิมของสมามแห่งนี้มีชื่อว่า โจร็อบบีสเตเดียม หรือที่รู้จักกันดีในชื่อ โปรเพลเยอร์พาร์ก, โปรเพลเยอร์สเตเดียม, ดอลฟินสเตเดียม, ดอลฟินส์สเตเดียม และ แลนด์ชาร์กสเตเดียม

ตั้งแต่มีการก่อสร้างของสนามแห่งนี้แล้ว สนามแห่งนี้ได้เป็นเจ้าภาพในการจัดงานซูเปอร์โบวล์ ถึง 5 ครั้ง (XXIII, XXIX, XXXIII, XLI และ XLIV) ต่อมาด้วยเวิลด์ซีรีส์ ได้จัดถึง 2 ครั้ง (1997 และ 2003) และต่อมาด้วยบีซีเอส เนชั่นแนลแชมเปี้ยนชิพเกมส์ ได้จัดถึง 2 ครั้ง (2001, 2005, 2009, 2013) สนามกีฬาแห่งนี้ได้ทำหน้าที่เป็นเจ้าภาพในการจัดสำหรับรอบที่ 2 ของ2009 เวิลด์เบสบอลคลาสสิก และเป็นเจ้าภาพในการจัด 2010 โปรโบวล์ นอกจากนี้ยังใช้สนามในการจัดศึกเรสเซิลเมเนีย ครั้งที่ 28 ซึ่งเป็นรายการเพย์-เพอร์-วิวของดับเบิลยูดับเบิลยูอี

ในวันที่ 18 มกราคม ค.ศ. 2010 ทีมไมอามี่ดอลฟินส์ ได้เซ็นสัญญากับซันไลฟ์ไฟแนนเชียล เป็นเวลา 5 ปี และได้เปลี่ยนชื่อสนามจากดอลฟินสเตเดียม มาเป็น ซันไลฟ์สเตเดียม เขาได้จัดการเป็นมูลค่า 7,500,000 ดอลลาร์สหรัฐ ต่อ 5 ปี (จำนวนทั้งหมด 37,500,000 ดอลลาร์สหรัฐ)
# ปลาตะเพียนจุด
ปลาตะเพียนจุด  เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) 

มีรูปร่าง คือ ลำตัวแบนข้าง สันหลังโค้งเล็กน้อย หัวมีขนาดปานกลาง ปากแคบ มีหนวดยาว 2 คู่ โดยอยู่ที่จะงอยปาก 1 คู่ มุมปาก 1 คู่ ลำตัวมีสีเงินแวววาว มีจุดสีดำเป็นทรงกลมที่ครีบหลังและคอดหางแห่งละ 1 จุด

เป็นปลาที่มีขนาดโตเต็มที่ประมาณ 20 เซนติเมตร พบทั่วไปได้ที่ภูมิภาคเอเชียอาคเนย์ตั้งแต่ พม่า, ไทย, มาเลเซีย ไปจนถึงอินโดนีเซีย

สำหรับในประเทศไทยสามารถพบได้ง่ายบริเวณแหล่งน้ำที่เป็นลำธารหรือน้ำตกในป่าดิบ เช่น จังหวัดเชียงใหม่, นครศรีธรรมราช, จันทบุรี, ตราด, ชุมพร, เกาะช้าง และเกาะสมุย เป็นต้น 

มีพฤติกรรมชอบอยู่รวมกันเป็นฝูง หากินตะไคร่น้ำและอินทรียสารตามโขดหินและพื้นน้ำ รวมทั้งแมลงน้ำขนาดเล็ก นิยมเลี้ยงเป็นปลาสวยงาม มีชื่ออยู่ในบัญชีแดงของสหภาพเพื่อการอนุรักษ์ธรรมชาติ (IUCN Red List) เป็นสิ่งมีชีวิตที่มีความเสี่ยงต่ำต่อการสูญพันธุ์ หรือ LC
# มาสค์ไรเดอร์ × มาสค์ไรเดอร์ โอส & ดับเบิล feat. สคัล MOVIE ไทเซ็น CORE
มาสค์ไรเดอร์ X มาสค์ไรเดอร์ โอซ์ & ดับเบิ้ล FEAT.สคัล MOVIE ไทเซน CORE  เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์ดับเบิ้ลและมาสค์ไรเดอร์โอซ์มาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 18 ธันวาคม ค.ศ. 2010

 เนื้อเรื่อง 
 คาเมนไรเดอร์สคัล เมสเสจ for ดับเบิล 
 คาเมนไรเดอร์โอซ์ ความปรารถนาของโนบุนากะ 
 มูวี่ไทเซน CORE 

 ตัวละครที่ปรากฏเฉพาะในภาพยนตร์ 

 มาสค์ไรเดอร์ที่ปรากฏเฉพาะในภาพยนตร์ 
 มาสค์ไรเดอร์สคัลคริสตัล 
มาสค์ไรเดอร์สคัลร่างไม่สมบูรณ์ โดยมีลักษณะต่างกันคือส่วนหัวจะไม่มีรอยหยักสีดำกลางหน้าผากและส่วนหัวมีลักษณะคล้ายคริสตัล
 มาสค์ไรเดอร์โอส ทากะกอริบะ 

 มาสค์ไรเดอร์คอร์ 

 เพลงประกอบ 
"HEART∞BREAKER~"
ขับร้องโดย - DaiKichi

ดูเพิ่ม
 มาสค์ไรเดอร์ดับเบิล
 มาสค์ไรเดอร์โอส
# ปลาซิวหางกรรไกร
ปลาซิวหางกรรไกร หรือ ปลาซิวหางดอก  เป็นปลาซิวชนิดหนึ่ง ในสกุล Rasbora 

มีรูปร่างเรียวยาว แบนข้าง ท่อนหางยาว ส่วนหลังโค้ง หัวโต นัยน์ตาโต ท้องใหญ่ ครีบใหญ่ เกล็ดตามลำตัวมีสีขาวเงินปนน้ำตาล หลังมีสีน้ำตาลปนดำ มีแถบสีดำตามลำตัว มีลายดำบนแฉกของครีบหาง หางแฉกเว้าคล้ายกรรไกรอันเป็นที่มาของชื่อ

จัดเป็นปลาที่มีขนาดใหญ่ชนิดหนึ่งในสกุลนี้ เนื่องจากสามารถโตเต็มที่ได้ 15 เซนติเมตร มีพฤติกรรมอาศัยอยู่รวมกันเป็นฝูงใหญ่ กินพืชน้ำและแพลงก์ตอนสัตว์น้ำเป็นอาหาร รวมถึงแมลงขนาดเล็กด้วย  ในประเทศไทยพบได้ที่ แม่น้ำเจ้าพระยา, แม่น้ำโขง และภาคใต้ ในต่างประเทศพบได้เรื่อยไปจนถึงคาบสมุทรมลายู, เกาะบอร์เนียว และเกาะสุมาตรา

เป็นปลาที่สามารถพบได้ทั่วไปในธรรมชาติ นิยมนำมาบริโภคกันในท้องถิ่นที่อาศัย และนิยมเลี้ยงเป็นปลาสวยงาม โดยเฉพาะการเลี้ยงในตู้ไม้น้ำหน้า 168 หนังสือสาระน่ารู้ปลาน้ำจืดไทย เล่ม ๑  โดย สมโภชน์ อัคคะทวีวัฒน์ พ.ศ. 2547 ISBN 974-00-8701-9

ปัจจุบัน สามารถเพาะขยายพันธุ์ได้แล้วในที่เลี้ยง โดยการคัดเลือกพ่อแม่ปลาที่สมบูรณ์ จากนั้นจึงฉีดฮอร์โมนกระตุ้นให้แก่ปลาตัวผู้ และปล่อยทั้งคู่ผสมพันธุ์และวางไข่กันในตู้เลี้ยงหรือบ่อเพาะเพื่อนเกษตร รายการ, เช้า-ข่าว 7 สี ทางช่อง 7: พุธที่ 21 มีนาคม พ.ศ. 2555
# ซาราบะ มาสค์ไรเดอร์เดนโอ ไฟนอล เค้าท์ดาวน์
ซาราบะ คาเมนไรเดอร์เดนโอ ไฟนอล เค้าท์ดาวน์ (ญี่ปุ่น: 劇場版 さらば仮面ライダー電王 ファイナル・カウントダウン Gekijōban Saraba Kamen Raidā Den'ō Fainaru Kauntodaun?, Farewell, Masked Rider Den-O The Movie: Final Countdown) เป็นภาพยบนตร์จากซีรีส์มาสค์ไรเดอร์เดนโอเรื่องที่ 3 และเป็นเรื่องสุดท้ายที่ซาโต ทาเครุผู้ที่รับบทโนางามิ เรียวทาโร่มารับบทซีรีส์นี้ ออกฉายทางโรงภาพยนตร์ในปะรเทศญี่ปุ่นเมื่อวันที่ 4 ตุลาคม ค.ศ. 2008

แหล่งข้อมูลอื่น
Saraba-Den-O.jp - Official website
# ปลาซิวหางแดง
thumb|ซิวหางแดง พบที่ตำบลตันหยงลิมอ อำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐ|left|296x296pxปลาซิวหางแดง หรือ ปลาซิวแถบดำ หรือ ปลาซิวบอระเพ็ด  ปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า Rasbora borapetensis อยู่ในวงศ์ปลาตะเพียน (Cyprinidae)

มีลักษณะเส้นข้างลำตัวไม่สมบูรณ์ ลำตัวแบนข้าง นัยน์ตาค่อนข้างโต ครีบหางแยกเป็นแฉก มีแถบสีดำพาดตามความยาวลำตัวจากหัวจนถึงโคนหาง และมีลายสีเขียวปนสีทองพาดตามแนวแถบสีดำ ครีบหางมีสีแดงสด

มีขนาดความเต็มที่ประมาณ 5 เซนติเมตร มีพฤติกรรมอยู่รวมกันเป็นฝูงขนาดใหญ่ พบครั้งแรกที่บึงบอระเพ็ด ในปี ค.ศ. 1934 จึงได้มีการตั้งชื่อสายพันธุ์ตามสถานที่พบ ซึ่งนอกจากจะพบที่บึงบอระเพ็ดแล้ว ยังพบได้ที่หนองหาน จังหวัดสกลนคร, แม่น้ำโขง, กว๊านพะเยา และป่าพรุโต๊ะแดง ที่จังหวัดนราธิวาสอีกด้วย

นิยมเลี้ยงเป็นปลาสวยงาม ได้รับความนิยมทั้งในประเทศไทยและต่างประเทศมาช้านานหน้า 158 หนังสือสาระน่ารู้ปลาน้ำจืดไทย เล่ม ๑ โดย สมโภชน์ อัคคะทวีวัฒน์ พ.ศ. 2547 ISBN 974-00-8701-9
left|thumb|299x299px|ซิวหางแดง พบที่ตำบลตันหยงลิมอ อำเภอระแงะ จังหวัดนราธิวาส โดยนายแพทย์วรกานต์ รุ่งประเสริฐ
# เอ็นเอ๊กซ์ทีครุยเซอร์เวทแชมเปียนชิป
เอ็นเอ๊กซ์ทีครุยเซอร์เวทแชมเปียนชิป (NXT Cruiserweight Championship) เป็นตำแหน่งแชมป์ของสมาคมมวยปล้ำอเมริกา ดับเบิลยูดับเบิลยูอี (WWE) ในค่าย205 ไลฟ์ ก่อตั้งขึ้นเมื่อวันที่ 14 กันยายน ค.ศ. 2016 เป็นรางวัลสำหรับการสถาปนาผู้ชนะ Cruiserweight Classic ผู้ที่จะเข้าร่วมประกวดในรุ่นครูเซอร์เวท WWE โดยนักมวยปล้ำจะต้องมีน้ำหนักไม่เกิน 

 ทัวร์นาเมนต์หาแชมป์คนแรก 

 ประวัติศาสตร์แชมป์ 

 สมัยรวม 
As of  , .
†Indicates the current champion
RankWrestlerNo. ofreignsCombined daysCombined daysrecognized by WWE1  2  232  2312  1  1833  1  181  1804  2  108  107  1 1086  1 777  1 638  1  61  609  1  46  4510  1  45  4411  1  3012  1  13  1213  1  6  514 †  1 +
# โอเวอร์เพลต์
โอเวอร์เพลต์  เป็นเทศบาลในมณฑลลิมเบิร์กของประเทศเบลเยียม มีประชากรประมาณ 14,000 คน มีแม่น้ำโดมเมลเป็นพรมแดนธรรมชาติระหว่างโอเวอร์เพลต์กับเนียร์เพลต์และมีคลองโบคอลต์-เฮเรนทอลส์ผ่านทางเหนือ สำเนียงโอเวอร์เพลต์จัดได้ว่าอยู่ในภาษาถิ่นลิมเบิร์กตะวันตก ซึ่งบางครั้งเรียกว่า "ภาษาถิ่นโดมเมล" ร่วมกับสำเนียงเนียร์เพลต์, ฮาโมนต์, อาเคิล และซินต์-ฮุยเบรชต์ส-ลิลล์

 แหล่งข้อมูลอื่น 

 เว็บไซต์อย่างเป็นทางการของโอเวอร์เพลต์
# ปลาไข่อองเล็ก
ปลาไข่อองเล็ก หรือ ปลาโรตี  เป็นปลาน้ำจืดชนิดหนึ่ง ในสกุล Osteobrama ในวงศ์ปลาตะเพียน (Cyprinidae) 

มีรูปร่างเป็นทรงสี่เหลี่ยมขนมเปียกปูน แบนข้างมาก หัวมีขนาดเล็ก นัยน์ตาโต ปากเล็ก ไม่มีหนวด โคนหางแคบและสั้น เกล็ดมีขนาดเล็กและบางกลุดง่ายมาก มีเกล็ดตามแนวเส้นข้างลำตัว 55–70 แถว ครีบหลังมีก้านครีบเดี่ยวเป็นหนามแข็ง ครีบก้นมีฐานยาว ครีบหางเป็นแฉกแว้ลึก ครีบอกและครีบท้องมีขนาดเล็ก ลำตัวมีสีเงินแวววาวปนสีเหลืองอ่อน มีแถบสีดำหลังช่องเหงือก  

มีขนาดโตเต็มที่ประมาณ 30 เซนติเมตร เป็นปลาที่อาศัยอยู่ในน้ำที่มีสภาพขุ่นของแม่น้ำสาละวิน ในประเทศไทยพบได้แถบจังหวัดแม่ฮ่องสอน นิยมเลี้ยงเป็นปลาสวยงาม นับว่าเป็นปลาที่มีราคาซื้อขายค่อนข้างแพงเนื่องจากมีขายไม่บ่อยนักในตลาดปลาสวยงาม
# ปลาไข่อองใหญ่
ปลาไข่อองใหญ่  ปลาน้ำจืดชนิดหนึ่ง ในสกุล Osteobrama อยู่ในวงศ์ปลาตะเพียน (Cyprinidae)

มีรูปร่างคล้ายปลาชนิดอื่น ๆ ในสกุลเดียวกัน โดยเฉพาะอย่างยิ่งชนิด O. alfrediana แต่ต่างกันตรงที่เกล็ดมีขนาดเล็กกว่า และขอบครีบอกมีลักษณะตัดตรง ในขณะที่ของ O. alfrediana จะเว้าเข้าเล็กน้อยในช่วงกลาง อีกทั้งมีขนาดใหญ่กว่า เมื่อโตเต็มที่อาจยาวได้ถึง 45 เซนติเมตรOsteobrama feae 

พบกระจายพันธุ์ในลุ่มแม่น้ำสาละวินเช่นเดียวกัน โดยพบเป็นฝูงขนาดใหญ่หากอยู่ในสภาพแวดล้อมที่เหมาะสมกับการอยู่อาศัย  นิยมเลี้ยงเป็นปลาสวยงาม โดยมีชื่อเรียกในแวดวงปลาสวยงามว่า "โรตี"
# Leverage ทีมยอดจารชน ปล้นเหนือเมฆ
Leverage เป็นทีวีซีรีส์ของสหรัฐอเมริกา โดยมี "ดีน เดฟลิน" เป็นโปรดิวเซอร์ ออกอากาศทางช่อง TNT (ในประเทศไทยซีรีส์ชุดนี้ถูกเรียกว่า ทีมยอดจารชนปล้นเหนือเมฆ หรือคนเทวดาปล้นสะท้านโลก) ส่วนในเอเชียได้ออกอากาศทางช่อง AXN

ปัจจุบันซีรีส์ชุดนี้มี 3 ซีซั่น โดยซีซั่นแรกมีทั้งหมด 13 ตอน, ซีซั่นที่สอง 15 ตอน และซีซั่นที่สาม 16 ตอน เมื่อวันที่ 30 กรกฎาคม 2010 ได้มีการประกาศว่า "Leverage" นั้นจะมีซีซั่นที่สี่ โดยจะออกอากาศในช่วงซัมเมอร์ของปี 2011

 ตัวละครหลัก 
1. "ธิโมที ฮัตตัน" รับบทเป็น "เนท ฟอร์ด"(ฉายา The Brains)
2. "จิน่า เบลแมน" รับบทเป็น "โซเฟีย เดเวอรอซ์"(ฉายา The Grifter)
3. "อัลดิส ฮ็อดจ์" รับบทเป็น "อเล็กซ์ ฮาร์ดิสัน"(ฉายา The Hacker)
4. "คริสเตียน เคน" รับบทเป็น "เอลเลียต สเป็นเซอร์"(ฉายา The Hitter)
5. "เบท ไรส์กราฟ" รับบทเป็น "พาร์คเกอร์" (ฉายา The Thief)
# เขตมิสซังอุดรธานี
เขตศาสนปกครองอุดรธานี (เดิมเรียกว่าเขตมิสซังอุดรธานีประวัติความเป็นมาของพระพุทธศาสนาและองค์การศาสนาต่าง ๆ  ในประเทศไทย , หน้า 161) ชาวคาทอลิกเรียกว่าสังฆมณฑลอุดรธานี เป็นมุขมณฑลโรมันคาทอลิกในประเทศไทย ครอบคลุมพื้นที่เขตปกครอง 9 จังหวัดในภาคตะวันออกเฉียงเหนือ ได้แก่ จังหวัดอุดรธานี จังหวัดร้อยเอ็ด จังหวัดกาฬสินธุ์ จังหวัดมหาสารคาม จังหวัดขอนแก่น จังหวัดเลย จังหวัดหนองคาย จังหวัดหนองบัวลำภู จังหวัดบึงกาฬ มุขนายกมิสซังองค์ปัจจุบันคือ พระคุณเจ้ายอแซฟ ลือชัย ธาตุวิสัย

สำนักมิสซังคาทอลิกอุดรธานี ตั้งอยู่ที่ 129/18 ม.1 ถ.นิตโย ต.หมากแข้ง อ.เมืองอุดรธานี จ.อุดรธานี 41000

 ประมุขมิสซัง 
เริ่มแรกมิสซังอุดรธานีสถานะเป็นเขตหัวหน้าจากสันตะสำนัก ต่อมามิสซังจึงได้ยกสถานะขึ้นเป็นมุขมณฑลโดยมีมุขนายกประจำมุขมณฑลเป็นประมุขมิสซัง
 
 ลำดับที่  รายนาม  ตำแหน่ง เริ่มวาระ สิ้นสุดวาระ 1  แคลเรนซ์ เจมส์ ดูฮาร์ต  หัวหน้าจากสันตะสำนัก<br/ >มุขนายกประจำมุขมณฑล  ค.ศ. 1953<br/ >ค.ศ. 1965  ค.ศ. 1965<br/ >ค.ศ. 1975 2  ยอร์ช ยอด พิมพิสาร  มุขนายกประจำมุขมณฑล  ค.ศ. 1975  ค.ศ. 2009 3  ยอแซฟ ลือชัย ธาตุวิสัย  มุขนายกประจำมุขมณฑล  ค.ศ. 2009  (ยังดำรงตำแหน่ง) 

 โรงเรียนในเครือสภาการศึกษาคาทอลิก (เขตมิสซังอุดรธานี)
 รายชื่อโรงเรียน1. โรงเรียนมหาไถ่ศึกษา ขอนแก่น  (ม.ถ.)2.   โรงเรียนมหาไถ่ศึกษาบ้านไผ่ (ม.ถ.ศ.)   3. โรงเรียนมหาไถ่ศึกษาเมืองพล  (ม.ถ.พ.) 4. โรงเรียนมหาไถ่ศึกษาภาคตะวันออกเฉียงเหนือ   (ม.ถ.ภ.)5.  โรงเรียนมหาไถ่ศึกษาบ้านน้อยสามเหลี่ยม  (ม.ถ.น.)6.  โรงเรียนอนุบาลมหาไถ่ศึกษาอุดรธานี (ม.ถ.อ.) 7. โรงเรียนมหาไถ่ศึกษากุมภวาปี (ม.ถ.ป.) 8. โรงเรียนมหาไถ่ศึกษาบ้านดุง  (ม.ถ.ด.)9. โรงเรียนอนุบาลมหาไถ่ศึกษาโพนสูง  (ม.ถ.ส.) 10. โรงเรียนมหาไถ่ศึกษาบึงกาฬ  (ม.ถ.บ.)11. โรงเรียนมหาไถ่ศึกษาเลย  (ม.ถ.ล.)12. โรงเรียนมหาไถ่ศึกษาท่าบม  (ม.ถ.ท.)13. โรงเรียนมหาไถ่ศึกษาหนองคาย (ม.ถ.) (ในอนาคต)

 สถิติ 
สถิติมิสซังโรมันคาทอลิกอุดรธานี มีดังนี้
 ข้อมูล  พ.ศ. 2560ปฏิทินคาทอลิก: Catholic Calendar 2561/2018, กรุงเทพ: สื่อมวลชนคาทอลิกประเทศไทย, หน้า 3, 276  พ.ศ. 2560ปฏิทินคาทอลิก: Catholic Calendar 2019/2562, กรุงเทพ: สื่อมวลชนคาทอลิกประเทศไทย, หน้า 3, 295  พ.ศ. 2562ปฏิทินคาทอลิก: Catholic Calendar 2020/2563, กรุงเทพ: สื่อมวลชนคาทอลิกประเทศไทย, หน้า 3, 295  พ.ศ. 2564ปฏิทินคาทอลิก: Catholic Calendar 2021/2564, กรุงเทพ: สื่อมวลชนคาทอลิกประเทศไทย, หน้า 3, 295  พ.ศ. 2565ปฏิทินคาทอลิก: Catholic Calendar 2022/2565, กรุงเทพ: สื่อมวลชนคาทอลิกประเทศไทย, หน้า 3, 295  พ.ศ. 2566ปฏิทินคาทอลิก: Catholic Calendar 2023/2566, กรุงเทพ: สื่อมวลชนคาทอลิกประเทศไทย, หน้า 3, 295 ชาวคาทอลิก  18,111  18,111  18,111  19,943  19,752  18,708 บาทหลวงมิสซัง  29  30  30  32  32  32 บาทหลวงนักบวช  27  28  30  26  26  28 ภราดา  1  1  2  2  2  4 ภคินี  92  89  90  90  90  97 โบสถ์  72  72  72  72  72  69
# พระพุทธปฏิภาคมัธยมพุทธกาล
พระพุทธปฏิภาคมัธยมพุทธกาล หรือที่ชาวบ้านนิยมเรียกว่าหลวงพ่อพระงาม เป็นพระพุทธรูปสำคัญของจังหวัดลพบุรี พระพุทธรูปองค์นี้เป็นพระพุทธรูปปางมารวิชัย ประดิษฐานอยู่ภายในวัดสิริจันทรนิมิตรวรวิหาร ตำบลเขาพระงาม อำเภอเมืองลพบุรี จังหวัดลพบุรี

 ประวัติ 
พระพุทธปฏิภาคมัธยมพุทธกาล (หลวงพ่อพระงาม) เป็นพระพุทธรูปที่มีประวัติการสร้างที่ยาวนาน คือสร้างตั้งแต่ พ.ศ. 2455 โดยท่านเจ้าคุณพระอุบาลีคุณูปมาจารย์ (สิริจันโท จันทร์) อดีตเจ้าอาวาสวัดบรมนิวาส กรุงเทพมหานคร เป็นผู้ดำเนินการก่อสร้าง คือเมื่อครั้งที่ท่านได้ธุดงมายังบริเวณที่แห่งนี้และเห็นว่ามีความเหมาะสม จึงได้ร่วมกันสร้างพระพุทธรูปที่มีขนาดใหญ่องค์สีขาวนี้ร่วมกับพระภิกษุที่เดินทางมาด้วยกัน เพื่อประดิษฐานบนไหล่พระงามแห่งเมืองลพบุรี  หลวงพ่อพระงาม เป็นพุทธรูปก่อด้วยคอนกรีตเสริมเหล็ก วัสดุคอนกรีตเสริมเหล็กศิลปะรัตนโกสินทร์ มีขนาดหน้าตักกว้าง 22 เมตร สูงจากหน้าตักถึงพระเกศ 34 เมตร หรือ พระพุทธปฏิภาคมัธยมพุทธกาล เป็นพระพุทธรูปศักดิ์สิทธิ์ เป็นที่รู้จักเป็นที่กราบไหว้สักการะของพุทธศาสนิกชนชาวลพบุรีและชาวจังหวัดใกล้เคียงทั่วไป  พ.ศ. 2469 จึงเปลี่ยนนามใหม่ว่า "พระพุทธปฏิภาคมัธยมพุทธกาล" มาจนทุกวันนี้

 ความสำคัญ 
พระงามหรือหลวงพ่อใหญ่หรือพระพุทธปฏิภาคมัธยมพุทธกาล เป็นพระพุทธรูปที่พบในประเทศไทยตามลักษณะงดงามศิลปะแบบรัตนโกสินทร์ พระอุบาลีคุณูปมาจารย์ (จันทร์ สิริจนโท) สร้างเมื่อรัชสมัยพระบาทสมเด็จพระมงกุฎเกล้าเจ้าอยู่หัว รัชกาลที่ ๖ เมื่อพุทธศักราช ๒๔๕๕ ณ บริเวณใกล้ถ้ำเขาบ่องาม เพื่อเป็นที่บรรจุพระพุทธรูปเก่าชำรุดในบริเวณนั้น แล้วขนานนามใหม่เมื่อ พุทธศักราช๒๔๖๙ ว่าพระพุทธปฏิภาคมัธยมพุทธกาล หมายถึง พระพุทธรูปที่สร้างในวาระกึ่ง ๕,๐๐๐ แห่งพุทธกาลไรพระศกบนพระเศียรทำด้วยไหกระเทียมจำนวนมาก ต่อมาเกิดพายุฝนทำให้ไรพระศกหรือไหกระเทียมนี้หลุดลงมา ต่อมาในปีพุทธศักราช ๒๕๑๙ ได้บูรณะซ่อมแซมส่วนที่ชำรุดและทาสีองค์พระพุทธรูปใหม่พร้อมทั้งติดสายล่อฟ้าวัดจันทรนิมิตร สร้างเสร็จเมื่อ พุทธศักราช ๒๔๖๖ พระบาทสมเด็จพระมงกุฎเกล้าเจ้าอยู่หัว รัชกาลที่ ๖ ได้เสด็จมาทรงร่วมงานฉลองมีงานผูกพัทธสีมาในครั้งนี้ด้วยพร้อมกับพระราชทานนามวัดว่า "วัดสิริจันทรนิมิตร" พร้อมโปรดเกล้าฯ ยกวัดสิริจันทรนิมิตร ให้เป็นพระอารามหลวงชั้นตรี ชนิดวรวิหาร โดยมีชื่อเต็มว่า วัดสิริจันทรนิมิตรวรวิหาร เพื่อเป็นเกียรติแก่ท่านเจ้าคุณอุบาลีคุณูปมาจารย์(จันทร์ สิริจันโท)และในช่วงเทศกาลสงกรานต์ของทุกปีจะเป็นเทศกาลไหว้พระงาม ที่ประชาชนชาวลพบุรีถือปฏิบัติติดต่อกันมา
# ซูเปอร์ มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ
โชว มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ (, Gekijōban Chō-Kamen Raidā Den'ō ando Dikeido Neo Jenerēshonzu Onigashima no Senkan?, Super Masked Rider Den-O & Decade Neo Generations The Movie: The Onigashima Warship) เป็นภาพยนตร์จากมาสค์ไรเดอร์ดีเคดออกฉายเมือวันที่ 1 มีนาคม ค.ศ. 2009
# ภาษาโรมัม
ภาษาโรมัม (Romam) มีผู้พูดในเวียดนาม 250 คน (พ.ศ. 2536) ใกล้ชายแดนกัมพูชา จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขามอญ-เขมรตะวันออก สาขาย่อยบะห์นาริก
# ภาษาโรกลายใต้
ภาษาโรกลายใต้ (Southern Roglai) หรือภาษาไร มีผู้พูดทั้งสิ้น 41,000 คน (พ.ศ. 2542) ทางภาคใต้ของเวียดนาม ใกล้เคียงกับภาษาจรูและภาษาโรกลายเหนือ จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยจาม
# ภาษาระแด
ภาษาระแด (ระแด: ;  หรือ) บ้างเรียก ภาษาแด, อีแด, ระแดว์, เรอแดว และเรอเดว เป็นภาษาตระกูลออสโตรนีเซียนในเวียดนามตอนใต้ อาจมีผู้พูดในประเทศกัมพูชา จัดอยู่ในกลุ่มย่อยจาม และมีความใกล้ชิดกับภาษาจามในเวียดนามตอนกลาง